**2021. évi Mikulás Kupa**

**Nemzetközi Rövidpályás Gyorskorcsolyázó Verseny**

****

**Budapest**

**2021. december 3-5.**

**VERSENYKIÍRÁS**

1. **A verseny szervezője:** a 2021. évi Mikulás Kupa a Magyar Országos Korcsolyázó Szövetség (MOKSZ) és a Ferencvárosi Torna Club (FTC) által közösen kerül megrendezésre. A szervezők fenntartják a jogot a helyszín, az időpont és a program megváltoztatására.

A versenyre történő jelentkezéssel Versenyző tudomásul veszi, hogy **jelen verseny zárt kapukkal kerül lebonyolításra.**

Versenyző tudomásul veszi továbbá, hogy Szervezők jogosultak akként dönteni, hogy a jelen versenyt nem rendezik meg vagy limitálják a résztvevő versenyzők létszámát, amennyiben a pandémiás helyzet miatt, illetőleg közegészségügyi szempontok figyelembevételével a sportrendezvény megtartása nem biztonságos, vagy kizárólag a fenti korlátozásokkal tartható meg. Versenyző tudomásul veszi, hogy Szervezők nem tarthatják meg a sportrendezvényt, amennyiben ezt jogszabály közegészségügyi, illetőleg egyéb okból megtiltja. Amennyiben a sportrendezvény a jelen pontban meghatározott közegészségügyi okokból, illetőleg jogszabályi tilalomból fakadóan nem kerül megtartásra, úgy Szervezők nem vonhatók felelősségre a sportrendezvény elmaradásából fakadó károkért, Szervezőkkel szemben semmilyen igény nem támaszható. Szervezők a sportrendezvény jelen pont szerinti elmaradása esetén nem kötelesek a sportrendezvény megtartására új időpontot kijelölni. Versenyző tudomásul veszi, hogy a sportrendezvény elmaradása esetén sem jogosult a verseny nevezési díját visszaigényelni, tekintettel arra, hogy Szervezőknek az elmaradó rendezvénnyel kapcsolatban is jelentős költségei merülnek fel.

**MOKSZ Versenyigazgató Competitor’s Steward**

VÁRADI Orsolya BODA Csaba

H-1146 Budapest, Istvánmezei út 3-5. H-1146 Budapest, Istvánmezei út 3-5.

Tel: +36 1 252 2369 +36 70 682 0930

 +36 20 932 6400

E-mail: info@hunskate.hu bodacs49@gmail.com

1. **A verseny helyszíne:** Gyakorló Jégcsarnok – 1146 Budapest, Istvánmezei út 3-5.

A jégpálya szabványos 30x60 méteres mobil pályavédelmi rendszerrel ellátva. A pálya hossza 111.12 m, az ISU szabálynak megfelelő 8 m-es kanyarral. A versenyre hét egyenlő hosszúságú pálya lesz kijelölve 70 cm-es eltolásokkal, a célvonal minden távon egységesen, ugyanazon a helyen lesz. A starthely 500 és 1500 m-en változik.

1. **A verseny időpontja:** 2021. december 3-5.
2. **Versenyszabályok:**

A verseny a Nemzetközi Korcsolyázó Szövetség (ISU) 2021. évi Szabálykönyve szerint kerül megrendezésre.

1. **A verseny résztvevői:**
* érvényes versenyengedéllyel és sportorvosi igazolással rendelkezők (a versenyengedély és a sportorvosi igazolás legkésőbb a technikai értekezlet végéig ellenőrzésre kerül a Versenyiroda által)
* a részvétel feltétele a nevezés időben történő leadása és a nevezési díj befizetése a megadott határidőig
1. **Sportszakma:**
* kategóriák

|  |  |  |  |
| --- | --- | --- | --- |
| Senior + Jun A + Jun B\* |  | 30.06.2006 | előtt születtek |
| Junior C | 01.07.2006 | - | 30.06.2008 | között születtek |
| Junior D | 01.07.2008 | - | 30.06.2010 | között születtek |
| Junior E | 01.07.2010 | - | 30.06.2012 | között születtek |
| Junior F | 01.07.2012 | - | 30.06.2014 | között születtek |
| Junior G\* | 01.07.2014 | - |  | után születtek |

\*A Junior A és Junior B korcsoportok együtt versenyeznek a Senior korcsoporttal, de az összetett eredményük külön lesz értékelve.

\*A Junior G korcsoport együtt versenyez a Junior F korcsoporttal, de az összetett eredményük külön lesz értékelve.

* versenytávok

EGYÉNI (all final):

|  |  |  |  |
| --- | --- | --- | --- |
| Senior (beleértve Jun A + Jun B) | 1500 m | 500 m | 1000 m |
| Junior C | 1500 m | 500 m | 1000 m |
| Junior D | 1000 m | 500 m | 777 m |
| Junior E | 777 m | 333 m | 500 m |
| Junior F (beleértve Jun G) | 500 m | 222 m | 333 m |

VÁLTÓ:

|  |  |  |  |
| --- | --- | --- | --- |
| Női | 3000 m | Senior + Junior C | 4 versenyző |
|  | 2000 m | Junior D+E+F | 3 versenyző |
| Férfi | 3000 m | Senior + Junior C | 4 versenyző |
|  | 2000 m | Junior D+E+F | 3 versenyző |

* a nevezések függvényében egy klubból több váltócsapat indítására van lehetőség és különböző klubok versenyzői is alkothatnak egy váltócsapatot, nevezésük megengedett
* a Versenyigazgatóságnak jogában áll limitálni a váltócsapatok létszámát a verseny lebonyolításának és biztonságának érdekében
* a bírókat a Bíróbizottság jelöli ki
1. **Nevezés:** versenyző a nevezésével a jelen kiírásban foglaltakat elfogadottnak tekinti.
* nevezési határidő: **2021. november 27.**
* a nevezés elektronikus formában történik a [www.shorttracklive.info](http://www.shorttracklive.info) weblapon keresztül, az alábbi adatokkal kiegészítve:
	+ a versenyző(k) neve
	+ a versenyző(k) születési dátuma
	+ a sorsoláshoz szükséges adat
	+ a csapat érkezésének és távozásának időpontja
	+ a verseny hivatalos költségei milyen módon kerülnek befizetésre
* a nevezési díj összege 6.000 Ft/fő, kizárólag átutalással fizethető

**banki adatok:** MOKSZ

 MKB Bank Zrt.

 10300002-50100124-49020011

* nevezési díj befizetésének határideje: **december 2.** A sapkák és a transzponderek csak abban az esetben kerülnek átadásra, amennyiben a nevezési díj megfizetésre kerül.
* a rajtszám és a transzponder kiadásához szükséges depozit összege 15.000 Ft/csapat
* nevezés lemondását MOKSZ kizárólag sérülés vagy betegség esetén fogadja el, orvosi igazolással alátámasztva, mely esetben a már befizetett nevezési díj visszafizetésre kerül
1. **Felszerelés:** a felszerelések az ISU szabálykönyv 291. § 1. pontjának megfelelően; a pályára lépés előtt a Heat Box-ban ellenőrzésre kerülnek
* lekerekített penge
* bukósisak
* vágásbiztos kesztyű
* külön nyakvédő (minden esetben kötelező)
1. **Helyezések eldöntése:** az egyéni verseny csak akkor értékelhető, ha minimum 3 versenyzője van.

Az első három helyezést elért egyéni versenyzők minden korcsoportban és távon, rögtön az adott táv döntője után éremdíjazásban részesülnek a jégen. Az egyéni összetett versenyek, valamint a váltóverseny első három helyezettje minden korcsoportban a verseny végén tartott eredményhirdetésen éremdíjazásban részesül. A Junior E korcsoport női győztese elnyeri a KÚTVÖLGYI ERZSÉBET vándorserleget.

Szervezők minden résztvevő versenyző számára tárgyjutalmat biztosítanak.

Az eredmény számítása a döntőkben elért döntőpontok (34-21-13-8-5-3-2-1) alapján történik. Egyenlőség esetén a távokon elért jobb helyezés, majd a hosszú távon elért jobb időeredmény dönt. (Lásd ISU szabály 295.§ 6.)

1. **Egyéb költségek:** a szállás és étkezési költségeket a résztvevő egyesületek fedezik.

Szervezők nem vállalnak felelősséget a résztvevők elszállásolására, a foglalások **közvetlenül** az adott szálláshelyen keresztül előzetesen végzendők. A Szervezők által javasolt, a Gyakorló Jégcsarnok közelében található szálláshely:

Lion’s Garden Hotel ­­\*\*\*\*

cím: 1146 Budapest, Cházár András u. 4.

tel.: +36-1-273-2070 / Fax: +36-1-221-4274

e-mail: info@lion-garden.com

1. **Egyéb rendelkezések:**
* a versenyen mindenki saját felelősségére és biztosítására vesz részt, az esetleges balesetekért, sérülésekért a verseny rendezője semmiféle felelősséget nem vállal
* a nevezéssel együtt versenyző tudomásul veszi és hozzájárul ahhoz, hogy róla kép- és hangfelvétel készüljön, az elkészített felvételt a MOKSZ felhasználja, amely megjelenhet a versenyről szóló, média számára készített anyagokban,
* a nevezéssel együtt versenyző kifejezetten hozzájárul a nevezéshez szükséges személyes adatainak MOKSZ által történő kezeléséhez. Az adatkezelés célja a versenyrendszerben történő regisztráció, a versenyen elért eredmények adminisztrálása. A nevezéssel megadott adatokat a MOKSZ kezeli a hatályos jogszabályokkal, így különösen a GDPR rendelkezéseivel összhangban, az adatokat a hivatali szervek részére továbbíthatja, az adattovábbítás célja az elért eredmények igazolása, statisztikai adatszolgáltatás. MOKSZ adatfeldolgozót nem vesz igénybe.
* a versenyen a szervező egészségügyi ellátást (eset kocsi) biztosít
1. **Tervezett program / időrend:** a nevezések függvényében, illetve a megelőző verseny programjának csúszása esetén változhat!

|  |  |  |
| --- | --- | --- |
| nap | esemény | időpont |
| **2021. december 3. (péntek)** | **technikai értekezlet** | 08:00 |
|  | **bemelegítés** | 09:00 (Senior+Jun.C) |
|  | **verseny** | 10:00-20:00 (Senior+Jun.C) |
| **2021. december 4 (szombat)** | **bemelegítés** | 8:30 (Senior+Jun.C) |
|  | **verseny** | 8:45 -12:15 (Senior+Jun.C) |
|  | **eredményhirdetés** | 12:25 (Senior+Jun.C) |
|  | **bemelegítés** | 12:45 (Junior F-E-D) |
|  | **verseny** | 13:30 - 20:00 (Junior F-E-D) |
| **2021. december 5. (vasárnap)** | **bemelegítés** | 8:30 (Junior F-E-D) |
|  | **verseny** | 9:00 - 14:00 (Junior F-E-D) |
|  | **eredményhirdetés** | 14:15 (Junior F-E-D) |

Budapest, 2021. november 4.

 Kósa Lajos Nyíri Zoltán

 MOKSZ Elnök FTC Alelnök

 Váradi Orsolya

MOKSZ Ügyvezető Igazgató